OpenLLM-France/wikimedia huggingface dataset:
# Ziburu (igarobidea)

Ziburu erdi-mendebaldeko hitza da, normalean eskuz egindako irudiko moduko zurezko zurubi txikia izendatzeko erabiltzen dena. Hitza (Larramendik, 1745ko bere hiztegian: ziburu-zabaru eman zuen idatziz lehen aldiz). Aldaera batzuk hauek dira: ziburu, zibulu, zibillu, zibirio, zigulau eta zirigu. Esanahiok ditu: alde batetik "zabu", eta bestetik alboko irudian ikus daitekeen hesiaren alanbrada igarotzeko zurezko zurubia.
Beste esanahi bat “hesi bateko (zurezko) atea edo langa” da.

## Etimologia

Zi + buru analiza daiteke ziburu aldaera zabalduena, eta zur egotearen alde egin lezake “especie de puente de madera…” moduko adierek. Nolanahi ere, zibulu, zibillu, zibirio, zigulau eta zirigu aldaeretako bukaerek ez dute ezinbestean -buru osagai baten alde egiten.

## Erreferentziak

* ↑ ziburu, Euskaltzaindia: Orotariko Euskal Hiztegia.
* ↑ ziburu, Euskaltzaindia: Euskal Hiztegi Historiko Etimologikoa.
* Datuak: Q166557
* Multimedia: Stiles / Q166557
# 1048
## Gertaerak

* Oslo hiriaren sorrera

## Jaiotzak

* Maiatzaren 18a – Omar Khayyam, pertsiar matematikari, filosofo, astronomo, mediku, sufi eta poeta (h. 1131).
* Magnus II.a Norvegiakoa, Norvegiako erregea (h. 1069).

## Heriotzak

* Abuztuaren 9a – Damaso II.a, Aita santua.
* Gregorio VI.a, Aita santua.

## Kanpo estekak

* Datuak: Q19359
* Multimedia: 1048 / Q19359
# 1069
## Heriotzak

* Apirilaren 28a – Magnus II.a Norvegiakoa, Norvegiako erregea (j. 1048).

## Kanpo estekak

* Datuak: Q19424
* Multimedia: 1069 / Q19424
# Paul Doumer

Joseph Athanase Paul Doumer (pɔl dumɛːʀ ahoskatua; Aurillac, Frantzia, 1857ko martxoaren 22a - Paris, Frantzia, 1932ko maiatzaren 7a) frantziar politikaria izan zen.

## Biografia

Diputatu erradikala izan zen 1895 arte. Finantza-ministroa izendatu zuten 1895-1896 bitartean, eta Indotxinako jaurlari 1897-1902 bitarteko urteetan. Errepublikako lehendakari hautatu zuten 1931. urtean; handik urtebetera Gorgulov errusiarrak hil zuen. Doumerrena da L´Indochine française obra (1903).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12680
* Multimedia: Paul Doumer / Q12680
# FC Dila Gori

Football Club Dila Gori (georgieraz დილა გორი) Georgiako taldea da, Gori hirikoa. Georgiako Liga eta Kopa bana irabazi ditu.

## Historia

Taldea 1949an sortu zen. Urterik onenak 2010ko hamarkadan izan ditu. 2012an Kopa irabazi zuen eta hurrengo urtean liga irabaztear egon zen, Dinamo Tbilisik hiru puntu baino ez zizkion atera. 2015ean lortu du azkenean liga irabaztea.

## Palmaresa
### Georgian: 2

* Georgiako Liga (1): 2015.
* Georgiako Kopa (1): 2012.

## Kanpo estekak

* (Ingelesez) (georgieraz) Webgune ofiziala
* Datuak: Q643042
* Multimedia: FC Dila Gori / Q643042
# FC Torpedo Kutaisi

Football Club Torpedo Kutaisi (georgieraz ტორპედო ქუთაისი ) Georgiako talde onenetakoa da, Kutaisi hirikoa. Georgiako 4 Liga eta 5 Kopa irabazi ditu.

## Historia

1946an sortu zen taldea eta 1962an Sobietar batasuneko lehen mailara igotzea lortu zuen. 1990 urtean Georgiako liga hasterakoan izena aldatu zuen FC Kutaisi bihurtuz baina berriz aintzinako izena berreskuratu zuen.
1999an Kopa irabaztearekin bolada on bati ekin zion 2002 bitartean bere palmareseko bost tituluak eskuratu baitzituen. Aipatzekoa da 1999, 2000 eta 2001eko Kopako finalak 0-0 amaitu ondoren, luzapenean golik ez eta penalti jaurtiketetan erabaki zirela, bitan Torpedok irabazi zuelarik eta batean galdu. Sasoi honetako azkenengo finala 2004ean jokatu zuen.
Ondorengo urteetan apal aritu arren, bigarren mailan ere bai, 2011ean berriz iritsi zen Kopako finalera eta 2016an txapelduna izan zen. 2017an liga irabazi zuen.

## Palmaresa
### Georgian: 11

* Georgiako Liga (4): 2000, 2001, 2002, 2017
* Georgiako Kopa (5): 1999, 2001, 2016, 2018, 2022.
* Georgiako Superkopa (2): 2018, 2019.

## Kanpo estekak

* (Ingelesez) (georgieraz) Webgune ofiziala
* Datuak: Q38781
* Multimedia: FC Torpedo Kutaisi / Q38781
# Espezie kaltebera

Espezie kaltebera da Natura Kontserbatzeko Nazioarteko Batasunak desagertzeko arriskuan dagoela sailkatu duen espezie bat, baldin haren biziraupena eta ugalketa arriskuan jartzen duten inguruabarrak hobetzen ez badira.
Kalteberatasuna espeziearen habitata galtzeak edo suntsitzeak eragiten du, batez ere. Habitat eta espezie kalteberei segimendua egiten zaie, eta galtzeko arriskuaren maila handitzen edo txikiagotzen den jakiteko. Kalteberatzat katalogatutako espezie batzuk ugariak ohikoak izan daitezke gatibutzan; halaxe gertatzen da guakamaio berdearen kasuan, esaterako.
2012. urtean, 5.196 animalia eta 6.789 landare zeuden kalteberatzat sailkatuta; 1998an, berriz, 2.815 eta 3.222 ziren, hurrenez hurren. Animalien baliabide genetikoen kriokontserbazioa eta antzeko teknikak erabili dira ganadu arraza kalteberak kontserbatzeko ahaleginetan.

## Erreferentziak

* ↑ IUCN. (2012). IUCN Red List version 2012.2: Table 2: Changes in numbers of species in the threatened categories (CR, EX, VU) from 1996 to 2012 (IUCN Red List version 2012.2) for the major taxonomic groups on the Red List. .

## Kanpo estekak

* (Ingelesez) UICNko espezie mehatxatuen zerrenda gorriak identifikatutako espezie kalteberen zerrenda.
# Arantzazu Royo

Arantzazu Royo Manterola (Hernani, Gipuzkoa, 1967) euskal itzultzailea da. Itzulpengintza eta Interpretazioan lizentziaduna da. Hogeita bost urte pasa egin ditu EIZIE elkartearen idazkaritzan lanean, eta, gaur egun, Mila Garmendiarekin batera darrai horretan. Elkarteko kudeaketa-lana du ogibide, baina, besteak beste, literatur itzulpengintzan ere ibilia da: Lantaldean ekin zion, Hans Christian Andersenen 19 ipuin liburua itzultzen, eta, handik urte batzuetara egin zuen salto arabieratik itzultzera (Mohamed Xukriren Ogi hutsa liburuarekin; trilogia autobiografikoa euskaratu zuen gerora). Xabier Olarrarekin batera itzuli zuen, halaber, Alaa al Aswani idazle egiptoarraren Jakobian eraikina (2012ko Euskadi Saria).

## Erreferentziak

* ↑ «Arantzazu Royo Manterola; NorDaNor | EIZIE» nordanor.eus (Noiz kontsultatua: 2022-10-10).
# Mudumalai Parke Nazionala

Mudumalaiko parke nazionala eta bizitza basatiaren santutegia Indiako parke nazionala da, Tamil Nadu estatuan kokatua. Tigrearen erreserba ofizial izendatua dago halaber. Nilgiri mendien ipar-mendebaldean dago, Nilgiri barrutian, Kongu Nadu eskualdean. Bere mugak Karnataka eta Kerala estatuekin partekatzen ditu. Parke nazionala bost mendikatetan banatuta dago: Masinagudi, Thepakadu, Mudumalai, Kargudi eta Nellakota.
Eremu babestuan galzorian dauden edo kalteberak diren hainbat espezie bizi dira, besteak beste indiar elefantea, Bengalako tigrea, gaur idiak eta indiar lehoinabarra. Era berean, 266 hegazti-espezie daude, galzori larrian dauden bi putre barne: bizkar zuriko putrea (Gyps bengalensis), eta moko zorrotzeko putrea (Gyps tenuirostris).
Nilgiri mendiak, Mendebaldeko Ghat mendien barruan, 6.000 kilometro koadrokoa eskualdea da, Mudumalaiko parke nazional osoa barne, eta UNESCOren Gizateriaren Ondare izateko hautagaia da.

## Erreferentziak

* ↑ «Mudumalai Wildlife Sanctuary» Conservation database (Ashoka Trust for Research in Ecology and the Environment Eco-Informatics Centre).
* ↑ World Heritage sites, Tentative lists World Heritage sites, Tentative lists, Western Ghats sub cluster, Ooty. UNESCO.

## Kanpo estekak

* Datuak: Q2372700
* Multimedia: Mudumalai National Park / Q2372700
# Espezie ia mehatxatu

Espezie bat ia mehatxatu gisa sailkatzeko (ofizialki NT gisa laburbildua, ingelesezko izenetik eratorria: Near Threatened) NKNE erakundeak balorazio bat egin behar dio eta bertan, espezieak erakundeak sorturiko Zerrenda Gorrian sartzeko irizpide guztiak betetzen ez dituen arren, erritmo edo baldintza berdinetan jarraituz gero, laster bete ditzakeela ebatzi behar du.
Mehatxatutako espezie bihur ez daitezen gizakiaren laguntza behar dutenak ere talde honetan sailkatzen dira. Aurrez aipatutako zerrendaren 2.3 bertsioan, espezie hauek kontserbazioaren mendekoak kategoriaren barnean kokatzen ziren. Zehazki, espezie ia mehatxatuak bertsio horretan "arrisku txikia" (LR) azpikategorian sailkatuta zeuden, haren laburdura ofiziala LR/nt edo (nt) zelarik.
2008ko Zerrenda Gorriaren bertsioan, talde hau 2448 animalien taxoik eta 1065 landareek osatzen zuten. Adibide gisa jar ditzaket igaraba arrunta, errinozero zuria edo belatz urdina.

## Antzeko sailkapenetan

Badira arriskuan dauden espezieak sailkatzeko beste hainbat sistema, haietako batzuek espezie ia mehatxatuen taldeari erreferentzia egiten diote. Jarraian esanguratsuenak:
* Gutxiagotzean dauden populazioak (Dec) eta susperraldian dauden populazioak (RC) taldeek espezie ia mehatxatuen antzeko egoeran dauden zenbait espezie bere gain hartzen dituzte. Talde hauek Zeelanda Berriko Mehatxuen Sailkapen Sistemak baliatzen ditu. Hala ere, aipatu beharra dago, sistema horrek arriskuan dauden espezie gisa hartzen dituela multzo horretako izaki bizidunak.
* NatureServe erakunde kontserbatzaileak baliatzen duen G4 kategorian "itxuraz seguru" dauden munduko espezie guztiak sartzen dira.

## Erreferentziak

* 1 2 Bland, L.M.; Keith, D.A.; Miller, R.M.; Murray, N.J.; Rodríguez, J.P.. (2016-08-16). Directrices para la aplicación de las categorías y criterios de la Lista Roja de Ecosistemas de UICN versión 1.0. IUCN, International Union for Conservation of Nature (Noiz kontsultatua: 2019-04-28).
* ↑ «Wayback Machine» web.archive.org 2009-03-06 (Noiz kontsultatua: 2019-04-28).
* ↑ «Wayback Machine» web.archive.org 2009-03-20 (Noiz kontsultatua: 2019-04-28).
* ↑ (Ingelesez) New Zealand Threat Classification System manual. Department of Conservation / Te Papa Atawhai https://www.doc.govt.nz/globalassets/documents/science-and-technical/sap244.pdf.
* ↑ «NatureServe Conservation Status» explorer.natureserve.org (Noiz kontsultatua: 2019-04-28).

## Ikus, gainera

* Zerrenda Gorria
* Kontserbazio egoera
* NKNE
* Biologia eta taxonomia

## Kanpo estekak

* Zerrenda Gorriaren webgune ofiziala
* NKNEren webgune ofiziala
* Datuak: Q719675
* Multimedia: IUCN Near Threatened species / Q719675
# Dartford

Dartford, Ingalaterrako hego-ekialdean dagoen udalerri bat da, Kent konderrian.
Tamesisen estuarioan kokatuta, Dartfordeko zubiak lotzen du Essexeko konderriarekin.
2021ean 51.240 biztanle zituen, eta 2001ean, aldiz, 85.911.

## Herritar ezagunak

* Mick Jagger (1943-), rock abeslaria.
* Keith Richards (1943-), rock gitarra-jolea.
* Andrea Arnold (1961-), zinema zuzendaria.

## Argazki galeria

* Dartfordeko zubia.
* Dartford Central Park, Mick Jaggerren eskultura.
* War memorial.
* Datuak: Q858775
* Multimedia: Dartford / Q858775
# Juan Luis Ibarra

Juan Luis Ibarra Robles (Sopela, 1948ko ekainaren 21a) bizkaitar epailea da, 2010etik-2021era Euskal Autonomia Erkidegoko Auzitegi Nagusiaren presidentea izan zena.
Deustuko Unibertsitatean zuzenbidea ikasi zuen. Karreran 1987an hasi zen, Bilbon Lehen Auzialdiko epailea izanik. Gero Bizkaiko Probintzia-Auzitegian izan zen. 2010ean Botere Judizialaren Kontseilu Nagusiak Euskal Autonomia Erkidegoko Auzitegi Nagusiaren presidente hautatu zuen Fernando Ruiz Piñeiro ordezkatuz. Egun, ez dago inongo elkartetan baina Jueces para la Democracia elkarte aurrerakoiaren kidea izan zen.
2021. urtean Botere Judizialaren Kontseilu Nagusiak Euskal Autonomia Erkidegoko Auzitegi Nagusiko lehendakari hautatu zuen Iñaki Subijana, Juan Luis Ibarra ordezkatuz.

## Erreferentziak

* ↑ «El Poder Judicial nombra presidente del TSJ del País Vasco a Juan Luis Ibarra» El País 2010-3-24.

## Kanpo estekak

* Datuak: Q5950761
# Serif Gören

Şerif Gören (Xanthi, Grezia, 1944ko urriaren 14a – Mersin, 2024ko abenduaren 8a) turkiar zinema-zuzendaria izan zen.

## Biografia

Muntaketa-lanak egiten eta zuzendari-laguntzaile gisa hasi zen zinemaren industrian lanean. Besteak beste, Lütfi Akkad, Atif Yilmaz eta Memduh Ün zinemagileentzat lan egin zuen, baina Yilmaz Güneyrekin urteetan egindako lanak markatu zuen, batez ere, haren geroko ibilbidea. Izan ere, Endise (1974) filmaren zuzendaritzan Güneyren lekua hartu behar izan zuenean estreinatu zen zuzendari gisa, hura atxilo hartu zutelako.
Handik urte batzuetara, Yol (1981) ospetsua filmatu zuen, Güneyren esanetara, hura espetxean baitzen oraindik (eta Gören bera ere behin-behineko askatasunarekin, sindikalista gisa egindako lanarengatik auziperatua). Film horrekin 1982an Cannesko Jaialdiko Urrezko Palma irabazteak bere lekuan jarri zuen Güney, bigarren mailara zokoratua egon baitzen ordu arte.
Beste lan batzuk: Almanya Aci Vatan (1979), Turkiatik emigratutakoek Europan bizi duten egoerari buruzkoa; Gizli Duygular (1984) eta Kurbagalar (1984), Turkiako emakumezkoen egoerari buruzkoak; Khan (1984) eta Katircilar (1987), herriko eta hiriko gizarteen arteko talkari buruzkoak; Polizei (1988), Abuk Sabuk Bir Film (1990); eta Amerikalı The American (1993).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q388991
# Kontserbazio egoera

Espezie baten kontserbazio egoera egun edo etorkizun hurbilean espezie horrek dituen iraungitzeko aukerak neurtzeko adierazlea da. Espezie jakin baten kontserbazio egoera finkatzeko faktore asko kontuan hartzen dituzte: espezimen kopuruaz gain, denboran zehar biztanleriaren handiagotze edo gutxitzea, elikatzeko aukerak, mehatxu ezagunak eta abar.
Kontserbazio egoera adierazteko sistema asko daude:
* Mundu osokoak: adibidez IUCN Zerrenda Gorria da, mundu osoan, kontserbazio egoeraren adierazle ezagunena.
* Nazioartekoak: adibidez, Europar Batasunak bere kategoriak ditu.
* Estatukoak, estatu burujabe bakoitzak bere lurralderako sortuak.
IUCN zerrendak bederatzi kategoriatan sailkatzen du espezie bakoitzaren iraute egoera:
* Galdua (EX)
* Ingurune naturalean galdua (EW)
* Galzori larrian (CR)
* Galzorian (EN)
* Kaltebera (VU)
* Ia mehatxatuta (NT)
* Arrisku txikia / Kezka txikia (LC)
* Datu falta (DD)
* Ez aplikagarria (NA)
* Ebaluatu gabea (NE)

## Ikus, gainera

* Espezie ia mehatxatu
* Galzoriko espezie
* Galzori larriko espezie
* Espezie kaltebera
* Natura ingurunean galdutako animaliak
* Espezieen iraungipen
* Iraungipen masibo

## Kanpo estekak

* (Ingelesez) IUCN Zerrenda Gorria
* Datuak: Q82673
* Multimedia: Conservation status / Q82673
# IUCNren Zerrenda Gorria

IUCNren Zerrenda Gorria (ingelesez IUCN Red List) 1963an sortu eta animalia eta landare-espezie iraute egoera neurtzeko munduko zerrendarik sakon eta orokorrena da. Nagusia Naturaren Kontserbaziorako Nazioarteko Erakundeak (IUCN) argitaratzen baduen ere, badaude zenbait herrialde eta erakundek sortutako eskualdeko zerrendak.

## Irizpideak eta egoerak

Erabilitako irizpideak zorrotzak dira oso eta espezieen galera murriztea dute helburua. Zerrendak bederatzi kategoriatan sailkatzen du espezie bakoitzaren iraute egoera:
* Galdua (EX)
* Ingurune naturalean galdua (EW)
* Galzori larrian (CR)
* Galzorian (EN)
* Kaltebera (VU)
* Ia mehatxatuta (NT)
* Arrisku txikia (LC)
* Datu falta (DD)
* Ez aplikagarria (NA)
* Ebaluatu gabea (NE)

## Iraute egoeren artikulu zerrendak
### Animaliak

* Zerrenda:Natura ingurunean galdutako animaliak
* Zerrenda:Galzori larriko animaliak
* Zerrenda:Galzoriko animaliak
* Zerrenda:Kordatu kalteberak
* Zerrenda:Artropodo kalteberak
* Zerrenda:Molusku kalteberak
* Zerrenda:Ugaztun mehatxatuak
* Zerrenda:Narrasti eta hegazti mehatxatuak

### Landareak

* Zerrenda:Natura ingurunean galdutako landareak
* Zerrenda:Galzori larriko landareak
* Zerrenda:Galzoriko landareak
* Zerrenda:Pinofito kalteberak
* Zerrenda:Magnolido kalteberak
* Zerrenda:Liliopsido kalteberak
* Zerrenda:Eudikotiledoneo kalteberak

## Kanpo estekak

* IUCNren Zerrenda Gorria (Ingelesez)
* Datuak: Q32059
* Multimedia: Species by IUCN Red List category / Q32059
# Sociedad Deportiva As Xubias

Sociedad Deportiva As Xubias Galiziako A Coruñako Xubias auzoko arraun taldea da.

## Historia
### Cofradía de Pescadores

Xubiasko traineruen lehen aipamenak aspaldikoak dira, 1904ean esate baterako Confradía de Pescadores das Xubias agertzen da A Coruñako estropadetan. 40. hamarkadan Generalisimoaren Kopa jokatzen hasi zenean A Coruñako auzo desberdinetan aulki finkoko elkarte ugari sortu ziren. Hurrengo hiru hamarkadetan ohikoak izan ziren Xubiasko traineruak eta emaitza onak ere lortu zituzten, esate baterako 1949ko bigarren postua eta 1948 eta 1964ko hirugarren postuak. 1958an Espainiako Batel Txapelketan brontzezko domina eskuratu zuen.

### Educación y Descanso

Educación y Descanso Jubías 1970, 1971 eta 1972an Espainiako Traineru Txapelketan aritu zen eta 1973 eta 1974ean Galizian jokaturiko traineru txapelketak irabazi zituen baina Kantabria eta Euskal Herrirako bidaia luzea zenez ez zuten Espainiakoetan parte hartu. Ondorengo urteetan Espainiako batel txapelketatan aritu zen emaitza aipagarririk lortu gabe, onena 1975eko laugarren postua.

### Sociedad Deportiva

1977an frankismoaren garaia bukatu ondoren talde berria sortu zen Sociedade Deportiva As Xubias izen galegoarekin. 1983an piraguismoaren atala eratu zen eta honek garrantzia handiagoa hartu zuen tostako arraunketak baino. 2002an berriz uretaratu zuen trainerua eta 2003an Galiziako Ligaren sortzaileetako bat izan zen. 2010 arte aritu zen arraunean baina emaitzak kaskarrak izan ziren. Ordutik ez du berriz traienrurik atera.

## Palmaresa

* Galiziako Traineru Txapelketa (2): 1973, 1974.
* Generalisimoaren Kopa (0): bigarrena 1949an.
* Espainiako Batel Txapelketa (0): hirugarrena 1958an.

### Ligak

* Galiziako Liga (0): hamabigarrena 2007an.

## Azken denboraldiak

| Urtea | Liga |
| 2003 | Galiziako Liga, 16.a |
| 2004 | Galiziako Liga, 15.a |
| 2005 | Galiziako Liga, 15.a |
| 2006 | Galiziako Liga, 14.a |
| 2007 | Galiziako Liga, 12.a |
| 2008- 2019 | ez |
| 2010 | Galiziako Liga, 17.a |
| 2011- | ez |

## Erreferentziak

* ↑ (Gaztelaniaz) «Golpe de timón en la SD As Xubias» La Voz de Galicia 2021-11-02 (Noiz kontsultatua: 2024-12-09).
* ↑ (Gaztelaniaz) «Las regatas de traineras» DxT Campeón (Noiz kontsultatua: 2024-12-09).
* 1 2 3 «S.D. As Xubias - S.D. As Xubias» www.sdasxubias.eu (Noiz kontsultatua: 2024-12-09).

## Kanpo estekak

* (Galizieraz) Webgune ofiziala
* Datuak: Q14955858
* Multimedia: Sociedad Deportiva As Xubias / Q14955858
# Sardiniako Giroa

Sardiniako Giroa (italieraz: Giro di Sardegna), 1958an sortua, Italiako Sardinia uhartean jokaturiko etapakako txirrindularitza lasterketa bat izan zen.
26 urteren ondoren, 2009an hasi zen berriz itzuli honen ospakizuna. 1996 eta 1997an Settimana Ciclista Internazionale izena jaso zuen.

## Palmaresa

| Urtea | Garailea | Bigarrena | Hirugarrena |
| 1958 | Antonin Rolland | Désiré Keteleer | Rik Van Looy |
| 1959 | Rik Van Looy | Aldo Moser | Gastone Nencini |
| 1960 | Jo de Roo | Arnaldo Pambianco | Raymond Impanis |
| 1961 | Emile Daems | Arnaldo Pambianco | Jean Stablinski |
| 1962 | Rik Van Looy | Diego Ronchini | Nino Defilippis |
| 1963 | Arnaldo Pambianco | Rik Van Looy | Franco Cribiori |
| 1964 | Vittorio Adorni | Huub Zilverberg | Guido De Rosso |
| 1965 | Rik Van Looy | Romeo Venturelli | Roberto Poggiali |
| 1966 | Jacques Anquetil | Graziano Battistini | Flaviano Vicentini |
| 1967 | Luciano Armani | Pietro Guerra | Jos van der Vleuten |
| 1968 | Eddy Merckx | Italo Zilioli | Vito Taccone |
| 1969 | Claudio Michelotto | Giancarlo Polidori | Giuseppe Fezzardi |
| 1970 | Patrick Sercu | Eddy Merckx | Felice Gimondi |
| 1971 | Eddy Merckx | Gösta Pettersson | Herman Van Springel |
| 1972 | Marino Basso | Antoon Houbrechts | Patrick Sercu |
| 1973 | Eddy Merckx | Herman Van Springel | Gösta Pettersson |
| 1974 | Rik Van Linden | Luciano Borgognoni | Enrico Paolini |
| 1975 | Eddy Merckx | Italo Zilioli | Knut Knudsen |
| 1976 | Roger De Vlaeminck | Arnoldo Caverzasi | Cees Bal |
| 1977 | Freddy Maertens | Rik Van Linden | Patrick Sercu |
| 1978 | Knut Knudsen | Ronald De Witte | Josef Fuchs |
| 1979 | Ez zen ospatu | Ez zen ospatu | Ez zen ospatu |
| 1980 | Gregor Braun | Knut Knudsen | Roberto Visentini |
| 1981 | Ez zen ospatu | Ez zen ospatu | Ez zen ospatu |
| 1982 | Giuseppe Saronni | Emanuele Bombini | Giuseppe Petito |
| 1983 | Gregor Braun | Urs Freuler | Marc Madiot |
| 1984-1995 | Ez ziren ospatu | Ez ziren ospatu | Ez ziren ospatu |
| 1996 | Gabriele Colombo | Adriano Baffi | Maurizio Fondriest |
| 1997 | Roberto Petito | Claudio Chiappucci | Alessandro Bertolini |
| 2009 | Daniele Bennati | Oscar Gatto | Alessandro Ballan |
| 2010 | Roman Kreuziger | Chris Horner | Thomas Voeckler |
| 2011 | Peter Sagan | José Serpa | Damiano Cunego |

## Erreferentziak

* ↑ Luciano Armani eta Vittorio Adorni italiarrak, bigarren eta hirugarren hurrenez hurren, kanporatuak izan ziren, euren postua ondoren sailkatuei utziz..

## Kanpo estekak

* (Italieraz)Webgune ofiziala
* Datuak: Q925157
* Multimedia: Giro di Sardegna / Q925157
# Niki Rüttimann

Niki Rüttimann, (Thal, 1962ko abuztuaren 12a) suitzar txirrindulari ohia da, profesionala 1984tik 1990era.
80ko hamarkadako La Vie Claire taldeko txirrindularirik onenetako bat izan zen, Bernard Hinault eta Greg Lemonden laguntzaile bikaina izanik. Bere ibilbideko lorpenik aipagarrienak, 1984ko Donostia Klasikoa eta 1986ko Frantziako Tourreko etapa bat, Étoile de Bessèges eta Tour Midi-Pyrénées izan ziren.
Semea Jan ere, txirrindularia izan da.

## Palmaresa
### Amateurretan

1979
* Suitzako errepideko txapelketa (junior)
1980
* Rüebliland Sari Nagusia
* 2. Suitzako errepideko mendiko txapelketan
1981
* 2. Suitzako errepideko mendiko txapelketan
* 2. Chur-Arosan
1982
* Gilen Tell Sari Nagusia eta 2 etapa
* 2. Suitzako errepideko mendiko txapelketan
* 3. Chur-Arosan
1983
* Ekialdeko Suitzako Tourra
* Coors Classiceko etapa 1
* 2. Munduko errepideko txapelketan (amateur)
* 3. Schynberg Rundfahrten
* 3. Chur-Arosan

### Profesionaletan

1984
* Donostia Klasikoa
* 3. Romandiako Tourrean
* 4. Arrateko Igoeran
* 5. Dauphiné Libérén
1985
* Frantziako Tourreko etapa 1 (taldekako erlojupekoa)
* Paris-Bourges
* Etorkizuneko Tourreko etapa 1 (taldekako erlojupekoa)
* 2. Suitzako Itzulian
* 5. Romandiako Tourrean
* 5. Donostia Klasikoan
* 9. Tirreno-Adriatikoan
1986
* Étoile de Bessèges
* Tour Midi-Pyrénées
* 7. Frantziako Tourrean eta etapa 1
* 9. Italiako Giroan
* 10. Lombardiako Giroan
1987
* Romandiako Tourreko etapa 1
* Dauphiné Libéréko etapa 1
1988
* 2. Dauphiné Libérén eta 2 etapa
* 10. Suitzako Itzulian
1989
* Annemasse-Bellegarde-Annemasse
* 2. Suitzako errepide txirrindularitzako txapelketan
* 3. Bernako Tourrean
1990
* 3. Suitzako ziklo-kros txapelketan
* 3. Calabriako Giroan
* 7. Flandriako Tourrean

## Sailkapen orokorra Itzuli Handietan eta Munduko txapelketan

| Lasterketa | 1984 | 1985 | 1986 | 1987 | 1988 | 1989 | 1990 |
| Italiako Giroa | - | - | 9. | - | - | - | - |
| Frantziako Tourra | 11. | 13. | 7. | UT | 43. | UT | UT |
| Espainiako Vuelta | - | - | - | - | - | - | - |
| Munduko errepideko txapelketa | 23. | 53. | 39. | - | UT | - | - |
-: Ez zuen parte hartu UT: Utzi, ez zuen amaitu

## Kanpo estekak

* Niki Rüttimann - ProCyclingStats
* Datuak: Q686807